49. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 132 της 19/28 Φεβρ. 1972 (ΦΕΚ Α΄ 32) Περί κατοχής όπλου και οπλοφορίας δημοσίων δασικών υπαλλήλων και οργάνων της Δασικής Υπηρεσίας. Έχοντες υπόψη: 1)Τας διατάξεις του άρθρ. 6 παρ. 2 του Ν.Δ. 542/1970 «περί όπλων, εκρηκτικών υλών, εκρηκτικών μηχανημάτων και πυροτεχνημάτων». 2)Του άρθρ. 308 του Ν.Δ. 86/1969 «περί Δασικού Κώδικος». 3)Του Ν.Δ. 957/1971 «περί Υπουργικού Συμβουλίου και Υπουργείων». 4)Τας διατάξεις του υπ’ αριθ. 1093/1972 Ν.Δ. «περί αντικαταστάσεως διατάξεών τινων του Ν.Δ. 957/1971 «περί Υπουργικού Συμβουλίου και Υπουργείων» ως ετροποποιήθη δια του Ν.Δ. 1047/ 1971. 5)Την υπ’ αριθ. 62/1972 γνωμοδότησιν του Συμβουλίου της Επικρατείας, προτάσει των Ημετέρων Υπουργών Εθνικής Οικονομίας και Δημοσίας Τάξεως, απεφασίσαμεν και διατάσσομεν: ΄Αρθρ.1.-1.Οι δημόσιοι δασικοί υπάλληλοι και τα όργανα της Δασικής Υπηρεσίας, περί ων αι διατάξεις του Ν.Δ. 86/1969 «περί Δασικού Κώδικος», δικαιούνται να κατέχουν πιστόλιον ή περίστροφον και να φέρουν τούτο, κατά τον χρόνον ενασκήσεως των καθηκόντων των, άνευ προηγουμένης αδείας της Αστυνομικής Αρχής. 2.Το πιστόλιον ή περίστροφον δέον να φέρηται εντός θήκης επί ζωστήρος ή άλλης εξαρτύσεως. Απαγορεύεται να φέρηται τούτο γυμνόν εν τω θυλακίω. Σελ. 456,36(α) Τεύχος 449-Σελ. 26 3.Το πιστόλιον ή περίστροφον χορηγείται μερίμνη της υπηρεσίας του υπαλλήλου ή είναι ιδιόκτητον. Μετά την καθ’ οιονδήποτε τρόπον λύσιν της υπαλληλικής σχέσεως, το μεν υπό της υπηρεσίας χορηγηθέν όπλον παραδίδεται αυτή, το δε ιδιόκτητον παραδίδεται εις την αστυνομικήν αρχήν του τόπου κατοικίας του κατόχου, ήτις ενεργεί τα εν τω άρθρ. 15 του Ν.Δ. 542/1970 οριζόμενα. Άρθρ.2.-1.Οι κατά το άρθρ. 1 του παρόντος, κάτοχοι πιστολίου ή περιστρόφου μετά φυσιγγίων, υπάλληλοι, υποχρεούνται να δηλώσουν εις την προϊσταμένην των Δασικήν Αρχήν τα στοιχεία της ταυτότητός των και του υπ’ αυτών κατεχομένου όπλου, μετά του αριθμού των φυσιγγίων. Η Δασική Αρχή υποχρεούται να καταγράφη ταύτα εις ειδικόν βιβλίον, ενημερούμενον ανελλιπώς. 2.Επιτρέπεται η παραχώρησις πιστολίου ή περιστρόφου μετά φυσιγγίων, υπό δασικού υπαλλήλου εις έτερον δικαιούμενον κατά το άρθρ. 1 υπάλληλον μόνον δια την ενάσκησιν των καθηκόντων του και κατόπιν προηγουμένης εγγράφου ενημερώσεως του Προϊσταμένου αυτών. Η ευθύνη δια την κατά νόμον οπλοφορίαν και οπλοχρησίαν βαρύνει, από της παραχωρήσεως μέχρι της επιστροφής, τον εις ον παρεχωρήθη το πιστόλιον ή περίστροφον. Άρθρ.3.-1.Η απώλεια της κατοχής, ακουσίως ή εν αγνοία αυτών, ως και η καθ’ οιονδήποτε τρόπον αφαίρεσις παρά τρίτων του όπλου ή φυσιγγίων των εν άρθρ. 1 προσώπων, δέον όπως αναφέρηται αμελλητί υπ’ αυτών εις την προϊσταμένην Δασικήν και την οικείαν Αστυνομικήν Αρχήν. 2.Εις περίπτωσιν χρήσεως όπλου υπό των εν άρθρ. 1 προσώπων, ούτοι υποχρεούνται εις υποβολήν προς την προϊσταμένην των αρχήν λεπτομερούς αναφοράς περί του συμβάντος, η μη υποβολή της οποίας συνιστά πειθαρχικόν αδίκημα. 3.Οι κάτοχοι των ως άνω όπλων υποχρεούνται, όπως μεριμνώσι δια την ασφαλή φύλαξιν τούτων, είτε φερομένων, είτε εναποτιθεμένων εν τη κατοικία ή εις το δημόσιον κατάστημα, εν ω στεγάζεται η δημοσία υπηρεσία, προς πρόληψιν αφαιρέσεως ή προς αποφυγήν ατυχήματος, τιμωρούμενοι, εν εναντία περιπτώσει, κατά τας διατάξεις του άρθρ. 436 του Ποινικού Κώδικος, εφ’ όσον άλλη διάταξις δεν επιβάλλει ποινήν βαρυτέραν. Την δημοσίευσιν και εκτέλεσιν του παρόντος Β.Δ/τος, ανατίθεμεν εις τον Υπουργόν Εθνικής Οικονομίας. 17.Ζ.α.49 Δασικός Κώδικας